'நேமிதான் கொலோ? நீலகண்டன் நெடுஞ் சூலம், ஆம் இது, ஆம் கொலோ? அன்று எனின், குன்று உருவு அயிலும், நாம இந்திரன் வச்சிரப் படையும், என் நடுவண் போம் எனும் துணை போதுமோ? யாது?' எனப் புழுங்கும். 72 'வில்லினால் துரப்ப அரிது, இவ் வெஞ் சரம்' என வியக்கும்; 'சொல்லினால் நெடு முனிவரோ தூண்டினார்' என்னும்; பல்லினால் பறிப்புறும்; பல காலும் தன் உரத்தைக் கல்லி ஆர்ப்பொடும் பறிக்கும் அப் பகழியைக் கண்டான். 73